
Projekteerimistingimuste määramine 
(Välisgaasitoru paigaldamine olemasolevast gaasitorustikust kuni Hariduse tn.5M kinnistu piirini)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:
Määrata projekteerimistingimused välisgaasitoru paigaldamise ehitusprojekti koostamiseks olemasolevast gaasitorustikust kuni Hariduse tn.5M kinnistu piirini järgnevalt:                                  
	1. ÜLDANDMED



	1.1  Tellija                                           
	AS EG Võrguteenus
Gaasi tn.5, 11415 Tallinn

	1.2  Asukoht                                         
	Narva linn,

Olemasolevast gaasitorust kuni Hariduse tn.5M 
kinnistu piirini projekteeritav välisgaasitoru

	1.3  Projekteerimistingimused on kehtivad 2 aastat alates korralduse jõustumisest. 

	1.4  Projekteerimistingimuste koostamise alus     

1.4.1 Projekteerimistingimuste taotlus 13.06.07.a avaldus nr.982/1-11 
         Dmitri Makarov – Virumaa projektijuht
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.


	2. PROJEKTEERIMISE EESMÄRK




2.1 Projekti koostamise eesmärgiks on välisgaasitoru paigaldamine olemasolevast gaasitorust kuni Hariduse tn.5M kinnistu piirini.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigi seadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Projekteerida vastavalt Eesti Projekteerimisnormidele EPN 17 „Linnatänavad. Tehnovõrgud ja rajatised”.
3.7 Arvestamisele kuuluvad „Surveseadme ohutuse seadus” ja „Nõuded surveseadmetöödele”.
3.8 Esitada tabel teabega läbitava gaasitoru maaüksuste omanike kohta mis on kinnitatud maakorralduse peaspetsialisti poolt.
	4. ARHITEKTUURSED JA LINNAEHITUSLIKUD TINGIMUSED


4.1 Gaasitoru paigutamise minimaalne sügavus: normikohane.
4.2 Gaasitoru, hoonete, rajatiste ja puude vahelised minimaalsed kujad: normikohane.
4.3 Tehnovõrkude vaheline minimaalne kuja: normikohane.
4.4 Asendiplaan: näidata olemasolevad ja kavandatavad tehnovõrgud.
4.5 Esitada põhitööde mahtude aruanne, materjalide tellimisspetsifikatsioonid, surveseadme paigaldusjoonised ja tehnoloogiline skeem.
4.6 Esitada andmed surveseadmele paigaldatavatest juhtimis-, kontroll-ja kaitseseadistest ja abiseadmetest.
4.7 Projekti mahus näha ette ehitustööde käigus rikutud katete ja haljastuse taastamine.
4.8 Näha ette kõigi olemasolevate tehnovõrkude korrasolek ja kaitse.
	5. INSENERTEHNILISED ERITINGIMUSED



5.1 Eriosadele taotleda tehnilised tingimused ja projektid kooskõlastada vastavate võrguvaldajatega.
5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. KOOSKÕLASTUSED




6.1    Maa-omanikud.

6.2    Narva Linnavalitsuse Linnavara ja-Majandusameti kommunaalmajanduse osakond.

6.3    Taotleda Ida-Viru Maavalitsuselt riigimaa osas isikliku kasutusõiguse seadmist.

6.4    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED



7.1    Korraldus jõustub seadusega ettenähtud korras.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates   korralduse  teatavakstegemisest.
Asjaõigusseaduse ja asjaõigusseaduse rakendamise seaduse mõistes reaalservituuti nõudvate tegevuste kavandamise korral tuleb enne ehitusloa taotlemist sõlmida vastavad lepingud ja lisada need ehitusloa taotlusele.

*Märkus:

             Taotlejale on selgitatud Ehitusseaduse (RT I 2002, 47, 297 ) nõuded:

1.
§23 lg 5 kohaselt: “.....Ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. Kinnisasja omaniku nõusolek ei ole vajalik, kui ehitusloa taotleja kasuks on seatud sundvaldus. Ehitusloa väljastamisest teavitatakse kinnisasja omanikku.”

2.
§33 lg 8 kohaselt: “.....Teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.”

Tarmo Tammiste

Ants Liimets

Linnapea

